ซีไอเอ็มบีเจ๋งลดดอกเต็มที่อุ้มชูรายย่อย
ซีไอเอ็มบี คลอดเกณฑ์ช่วยลูกค้ารายย่อยเต็มที่
30 ต.ค. 2565

ซีไอเอ็มบี คลอดเกณฑ์ช่วยลูกค้ารายย่อยเต็มที่
นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย กล่าวว่า ธนาคารได้ออกมาตรการมาช่วยลูกหนี้ มาตรการแรก พักชำระหนี้ให้สูงสุด 3 เดือน โดยลูกค้าไม่ต้องผ่อนชำระทั้งเงินต้นและดอกเบี้ย เดือนที่ 4 จึงผ่อนชำระค่างวดในอัตราเดิมที่เคยผ่อนอยู่ จากนั้นจึงค่อยผ่อนชำระเงินต้นและดอกเบี้ยของ 3 เดือนที่พักชำระไว้ 
มาตรการที่ 2 ขยายระยะเวลาผ่อนชำระหนี้ให้สูงสุด 12 เดือน เช่น หากเดิมลูกค้าทำสัญญาเงินกู้ไว้ 5 ปี ผ่อนเดือนละ 1 หมื่นบาท สัญญาเงินกู้ก็จะกลายเป็น 6 ปี ยอดผ่อนก็จะลดเหลือเดือนละ 8,000 บาท มาตรการที่ 3 ปรับลดดอกเบี้ยลงจากปัจจุบัน 6 เดือน สูงสุด 1.5% สำหรับสินเชื่อบุคคลมีหลักประกัน และลดดอกเบี้ยสูงสุด 7% สำหรับสินเชื่อบุคคลไม่มีหลักประกัน โดยลูกค้ายังคงผ่อนชำระในแต่ละเดือนเท่าเดิม แต่จะทำให้ลูกค้าหมดค่างวดเร็วขึ้น